open-index/open-wikipedia-markdown huggingface dataset:
Ταϊρί

Το **Ταϊρί**, (αγγλικά: *Tiree*) είναι νησί του Ηνωμένου Βασιλείου και συγκεκριμένα το δέκατο μεγαλύτερο νησί του νησιωτικού συμπλέγματος των Εβρίδων. Έχει έκταση 78,34 τ.χλμ. και 653 κατοίκους (2011). Κύριος οικισμός του νησιού είναι το Scarinish και ανήκει διοικητικά στην περιφέρεια του Άργκαϊλ και Μπιουτ.
right|thumb|300px|Το Balephuil Bay, στη δυτική ακτή του Ταϊρί.

## Εξωτερικοί σύνδεσμοι
* 

Ταιρι
Κολλ

Το **Κολλ**, (αγγλικά: *Coll*) είναι νησί του Ηνωμένου Βασιλείου και συγκεκριμένα το ένδεκατο μεγαλύτερο νησί του νησιωτικού συμπλέγματος των Εβρίδων. Έχει έκταση 76,85 τ.χλμ. και 195 κατοίκους (2011). Κύριος οικισμός του νησιού είναι το Arinagour και ανήκει διοικητικά στην περιφέρεια του Άργκαϊλ και Μπιουτ.

right|thumb|300px|Το Traigh Feall (Feall Beach) στο Κολλ.

## Εξωτερικοί σύνδεσμοι
* 

Κολλ
Σίντνεϊ Πόλακ

Ο **Σίντνεϊ Πόλακ** (αγγλ.: *Sydney Pollack*), (1 Ιουλίου 1934 - 26 Μαΐου 2008) ήταν Αμερικανός σκηνοθέτης, ηθοποιός και παραγωγός ταινιών βραβευμένος με Όσκαρ Σκηνοθεσίας για την ταινία του 1985 *[[Πέρα από την Αφρική]] (Out of Africa)*. Είναι επίσης γνωστός για τη σκηνοθεσία των ταινιών: *Αγάπη για τον Έρωτα (This Property is Condemned, 1966)*, *[[Σκοτώνουν τ' άλογα όταν γεράσουν]] (They Shoot Horses Don't They?, 1969)*, *Ιερεμίας Τζόνσον (Jeremiah Johnson, 1972)*, *[[Τα καλύτερά μας χρόνια]] (The Way We Were, 1973)*, *[[Οι τρεις μέρες του κόνδορα]] (Three Days of the Condor, 1973)*, *[[Χωρίς Δόλο]] (Absence of Malice, 1981)*, *[[Τούτσι (ταινία)|Τούτσι]] (Tootsie, 1982)* και *Η Φίρμα (The Firm, 1993)*. Ο Πόλακ συνεργάστηκε με πολλά μεγάλα ονόματα του κινηματογραφικού στερεώματος κι είχε την ικανότητα να αποσπά άρτιες ερμηνείες από τους ηθοποιούς. Ίδρυσε, μαζί με τον Ρόμπερτ Ρέντφορντ, το Ινστιτούτο Sundance και επίσης, μαζί με τον Μάρτιν Σκορσέζε το Film Foundation, έναν μη κερδοσκοπικό οργανισμό, αφιερωμένο στην αναπαλαίωση ταινιών και στην αποτροπή της καταστροφής των πρωτότυπων φιλμ. Ξεκίνησε από τον χώρο της τηλεόρασης κατά τις αρχές της δεκαετίας του '60 και μεταπήδησε στον χώρο του κινηματογράφου κάνοντας το ντεμπούτο του το 1965, με την ταινία *Παρακαλώ, Συγχώρεσέ με (The Slender Thread)*, στην οποία σκηνοθέτησε την Αν Μπάνκροφτ και τον Σίντνεϊ Πουατιέ., τελευταία του ταινία ήταν *Η Διερμηνέας (The Interpreter, 2005)* με τη Νικόλ Κίντμαν και τον 
Σον Πεν.

## Φιλμογραφία
### Σκηνοθέτης και Παραγωγός

### Ηθοποιός
*1962 - *Ο Πόλεμος μας Έκανε Σκληρούς (War Hunt)*
*1979 - *Ο Ηλεκτρικός Καβαλάρης (The Electric Horseman)*
*1982 - *[[Τούτσι (ταινία)|Τούτσι]] (Tootsie)*
*1992 - *Ο Παίκτης (The Player)*
*1992 - *[[Ο Θάνατος Σου Πάει Πολύ]] (Death Becomes Her)*
*1992 - *Παντρεμένα Ζευγάρια (Husbands and Wives)*
*1998 - *Ο Κατήγορος (A Civil Action)*
*1999 - *Μάτια Ερμητικά Κλειστά (Eyes Wide Shut)*
*1999 - *Παιχνίδια της Τύχης (Random Hearts)*
*2002 - *Σε Αντίθετο Ρεύμα (Changing Lanes)*
*2005 - *Η Διερμηνέας (The Interpreter)*
*2006 - *Πρώτη Σειρά Πλατεία (Fauteuils d`Orchestre)*
*2007 - *Μάικλ Κλέιτον (Michael Clayton)*
*2008 - *Θα Κλέψω τη Νύφη (Made of Honor)*

## Παραπομπές


## Εξωτερικοί σύνδεσμοι

* Σίντνεϊ Πόλακ, σελίδα στον ιστότοπο Cine.gr 
*  

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Grypania

Το γένος ***Grypania*** είναι σωληνόσχημο απολίθωμα από τον Προτεροζωικό αιώνα. Ο οργανισμός αυτός θα μπορούσε να είναι γιγάντιο βακτήριο ή αποικία βακτηρίων, όμως εξαιτίας του μεγέθους του (πάνω από ένα εκατοστό) και της συνεπούς μορφής του, είναι πιο πιθανό να ανήκει στα ευκαρυωτικά φύκη. Τα παλαιότερα πιθανά απολιθώματα *Grypania* χρονολογούνται στα 2.1 δισεκατομμύρια χρόνια πριν, και τα νεότερα εκτείνονται έως και την Μεσοπροτεροζωική εποχή. Τα *Grypania* αναπαράγονταν αγενώς.

## Παραπομπές


## Εξωτερικοί σύνδεσμοι
* 

Κατηγορία:Φύκη
Κατηγορία:Απολιθώματα
Όσκαρ 2012

Ο όρος **Όσκαρ 2012** μπορεί να αναφέρεται:

* Στα Βραβεία Αμερικανικής Ακαδημίας Κινηματογράφου 2011
* Στα Βραβεία Αμερικανικής Ακαδημίας Κινηματογράφου 2012
Πατρινέλα

Η **Πατρινέλα**, γράφεται και **Πατρινέλλα**, είναι στη λαϊκή παράδοση το στοιχειό των Πατρών. Αποτελείται από τμήματα δύο αγαλμάτων, ο κορμός και το κεφάλι, ακρωτηριασμένου γενειοφόρου αντρός εντοιχισμένο σε κοίλωμα του κάστρου της Πάτρας. Παλιότερα ήταν ορατό από όλη την πόλη και στη λαϊκή παράδοση έπαιρνε μορφή γυναίκας και προστάτευε την πόλη. Το άγαλμα βρίσκεται ακόμα και σήμερα στο νότιο τείχος του κάστρου αλλά δεν είναι πλέον ορατό όπως παλαιότερα λόγω δημοτικών κτιρίων που έχουν κτιστεί μπροστά του. 

Η Πατρινέλα αποτελείται από ακρωτηριασμένο κορμό αγάλματος Ρωμαίου αντρός και κεφάλι άλλου αγάλματος γενειοφόρου αντρός που πολλοί θεωρούν ότι είναι ο ιδρυτής της πόλης ο Πατρέας. Πιθανότατα η κεφαλή προέρχεται από άγαλμα που απεικόνιζε τον Δία ή κάποιον άλλο θεό ή ήρωα της αρχαιότητας.

Σύμφωνα με τη λαϊκή παράδοση η Πατρινέλα έμενε στον νοτιοανατολικό πύργο του κάστρου και έβγαινε κάθε βράδυ στους δρόμους της πόλης, τα μεσάνυχτα. Κατά άλλη παράδοση έβγαινε μόνο όταν ήταν να έρθει κάποιο κακό και την άκουγαν να κλαίει. Θεωρούνταν προστάτης της πόλης που την φύλαγε από την χολέρα και την πανούκλα. Άλλες φορές έβγαινε σέρνοντας αλυσίδες για να πενθήσει κάποιο σημαντικό Πατρινό που πέθανε. 

Ο Νώτης Νησώτης στο ποίημα του "Πατρινέλα" αναφέρει ότι είναι μια πανέμορφη κοπέλα που έγινε στοιχειό αφού την φυλάκισαν στο κάστρο αλυσοδεμένη και πέθανε. Μας λέει ότι δεν μπορεί να τη δει ανθρώπινο μάτι αλλά μόνο όποιος πιεί μαγική σκόνη αλλά όταν περνά κοντά του καταλαβαίνει ένα θρόισμα που τον παγώνει, αυτό το λένε στρατιώτες που φύλαγαν σκοπιά και φυλακισμένοι όταν το κάστρο ήταν φυλακή. Βγαίνει μόνο όταν ο ουρανός δεν έχει αστέρια και τριγυρνά στις επάλξεις φωνάζοντας "μην με αρπάξεις" έχοντας στοιχειώσει όταν την άρπαξαν και την φυλάκισαν.

## Παραπομπές


## Βιβλιογραφία - Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α'-Β', Αχαϊκές Εκδόσεις, Πάτρα 1998-1999. ISBN 960-7960-10-6 (set)
* Νίκος Γ. Πολίτης, *Παραδόσεις*, Τόμος Α', Εκδόσεις Ιστορική Έρευνα, Αθήνα 1904, σελ. 270
* Περιοδικό *Αχαϊκά. Γράμματα-Επιστήμες-Τέχνες. Περιοδικόν εκδιδόμενων εν Πάτραις*, εκδότης Κ. Τριανταφύλλου, Έτος Δ', τεύχος της 15ης Οκτωβρίου 1940, σελ. 71



Κατηγορία:Αγάλματα
Κατηγορία:Λαϊκή παράδοση της Ελλάδας
Κατηγορία:Πολιτισμός στην Πάτρα
Ερίκ Ορσενά

**Ερίκ Ορσενά** (γαλλ. **Érik Orsenna**) είναι το λογοτεχνικό ψευδώνυμο του **Ερίκ Αρνού** (**Érik Arnoult**) (γενν. 22 Μαρτίου 1947 στο Παρίσι), Γάλλου πολιτικού και νοβελίστα. Ο Ορσενά σπούδασε φιλοσοφία και πολιτική επιστήμη στο Ινστιτούτο Πολιτικών Σπουδών του Παρισιού (Institut d'Études Politiques de Paris, "Sciences Po") και στη συνέχεια ειδικεύτηκε στα οικονομικά στη Σχολή Οικονομικών του Λονδίνου. Υπήρξε στενός συνεργάτης του Φρανσουά Μιτεράν και είχε διάφορες κυβερνητικές θέσεις στις δεκαετίες του 1980 και του 1990. Είναι μέλος του Κρατικού Συμβουλίου της Γαλλίας (Conseil d'État) από το 1985. Έγινε δεκτός στη Γαλλική Ακαδημία στις 29 Μαΐου του 1998.

Για το έργο του *Αποικίες* (*L'Exposition coloniale*) έλαβε το Βραβείο Γκονκούρ το 1988 και για το *Ταξίδι στις χώρες του βαμβακιού* (*Voyage au pays du coton*) έλαβε το δεύτερο βραβείο Lettre Ulysses Award το 2006.

## Βιβλιογραφία
*1973  *Loyola’s blues*  (Le Seuil)
*1977  *La Vie comme à Lausanne*  (Le Seuil)
*1977  *Espace national et déséquilibre monétaire*, με το πραγματικό του όνομα, Érik Arnoult  (PUF)
*1980  *Une comédie française*  (Le Seuil)
*1988  *L’Exposition coloniale*  (Le Seuil), ελληνικός τίτλος: *Αποικίες* (Λιβάνης)
*1992  *Besoin d’Afrique*, σε συνεργασία με τον Éric Fottorino και τον Christophe Guillemin  (Fayard)
*1993  *Grand amour*  (Le Seuil)
*1996  *Histoire du monde en neuf guitares*, με τον Thierry Arnoult  (Le Seuil)
*1996  *Mésaventures du Paradis, mélodie cubaine*, σε συνεργασία με τον Bernard Matussière  (Le Seuil)
*1997  *Deux étés*  (Fayard)
*1998  *Longtemps*  (Fayard)
*2000  *Portrait d'un homme heureux : André Le Nôtre*  (Fayard)
*2001  *La grammaire est une chanson douce*  (Stock)
*2003  *Madame Bâ*  (Fayard)
*2004  *Les Chevaliers du subjonctif*  (Stock)
*2005  *Dernières nouvelles des oiseaux*  (Stock)
*2005  *Portrait du Gulf Stream. Éloge des courants : promenade*  (Le Seuil)
*2006  *Voyage aux pays du coton. Petit précis de mondialisation*  (Fayard), ελληνικός τίτλος: *Ταξίδι στις χώρες του βαμβακιού* (Άγρα)
*2006  *Salut au Grand Sud*, σε συνεργασία με την Isabelle Autissier  (Stock)
*2007  *La Révolte des accents*  (Stock)
*2007  *Le Facteur et le Cachalot*  (Les Rois Mages)
*2008  *La Chanson de Charles Quint*  (Stock)
*2008  *L’Avenir de l’eau*  (Bonjour,Stock)
*2009  *Et si on dansait ?*  (Stock)
*2010  *L'Entreprise des Indes*  (Stock)
*2010  *Princesse Histamine*  (Stock)

## Παραπομπές


## Εξωτερικοί σύνδεσμοι
* 
* Η Γαλλική Ακαδημία 

Κατηγορία:Γάλλοι συγγραφείς
Κατηγορία:Γάλλοι πολιτικοί
Εναέρια παρατήρηση

Ως **εναέρια παρατήρηση** χαρακτηρίζεται οποιαδήποτε παρατήρηση που διενεργείται από αέρος σε αντίθεση με την **επίγεια παρατήρηση** συμπεριλαμβανομένων της επιθαλάσσιας, ή της υπόγειας, ή υποθαλάσσιας.

Η εναέρια παρατήρηση όπως και οι εξ αντιθέτου παρατηρήσεις υπάγονται στη γενικότερη κατηγορία της παρατήρησης του ανοικτού χώρου. Αν η παρατήρηση αυτή διενεργείται με προληπτικό χαρακτήρα τότε χαρακτηρίζεται εναέρια επιτήρηση. Ανάλογα των φορέων που διενεργούν εναέρια παρατήρηση αυτή διακρίνεται βασικά σε:
# **Στρατιωτική εναέρια παρατήρηση**, που διενεργείται από στρατιωτικούς και σε
# **Πολιτική εναέρια παρατήρηση**, που διενεργείται από επιστήμονες, τεχνικούς, διάφορες αρχές, ελεγκτικές ή διωκτικές κ.ά.

Η Στρατιωτική εναέρια παρατήρηση εμφανίστηκε με την εφεύρεση του αερόστατου, όπου το 1794 και εισήχθηκε στη στρατιωτική τακτική ως μέθοδος κατόπτευσης στρατιωτικών θέσεων, εγκαταστάσεων, μετακινήσεων κ.λπ. Η εναέρια παρατήρηση με αερόστατα γενικεύθηκε ιδιαίτερα στον Α΄ Παγκόσμιο Πόλεμο καθώς και με υδροπλάνα που εκτοξεύονταν με ειδικό καταπέλτη από θωρηκτά, ακόμα και από υποβρύχια, γεγονός που αποκαλύπτει και την ιδιαίτερη σπουδαιότητα αυτής καθεαυτής της παρατήρησης.
Στη σύγχρονη εποχή η στρατιωτική εναέρια παρατήρηση πραγματοποιείται με πλείστα ιπτάμενα μέσα, επανδρωμένα και μη επανδρωμένα με στόχους ακόμα και συλλογή πληροφοριών. Χαρακτηριστικότερα όλων είναι τα σύγχρονα ιπτάμενα ραντάρ.

Η Πολιτική εναέρια παρατήρηση άρχισε να αναπτύσσεται κυρίως μετά τον Α' Παγκόσμιο Πόλεμο  πρωτίστως για επιστημονικούς σκοπούς π.χ. μετεωρολογικούς, τοπογραφικούς κ.λπ. Μετά δε τον Β' Παγκόσμιο Πόλεμο αναπτύχθηκε περισσότερο με την κατασκευή και διάδοση των ελικοπτέρων. Έτσι άρχισαν να δημιουργούνται διάφορες κρατικές υπηρεσίες και ιδιωτικές εταιρίες εναέριας παρατήρησης εφοδιαζόμενες με ελικόπτερα και μικρά αεροσκάφη, με χαρακτηριστικότερη τη Διεθνή Περιπολία Πάγων.

Σήμερα η εναέρια παρατήρηση είναι ιδιαίτερα διαδεδομένη από διωκτικές αρχές, αστυνομικές, ακτοφυλακές, τελωνοφυλακές, πυροφυλακές κ.λπ. σε μορφή επιτήρησης. Σημαντικότερη εξ όλων των επιστημονικών εναέριων παρατηρήσεων είναι αυτή που διενεργείται σήμερα για μετεωρολογικούς σκοπούς από τεχνητούς δορυφόρους με τηλε-φωτογραφήσεις της ατμόσφαιρας.

## Πηγές
* "Μεγάλη Ελληνική Εγκυκλοπαίδεια" τομ.ΙΘ΄, σελ.671.

Κατηγορία:Στρατιωτική τακτική
Κατηγορία:Μετεωρολογία
Κατηγορία:Τοπογραφία
Κατηγορία:Χαρτογραφία
Ρωμαϊκό στάδιο Πάτρας

Το **Ρωμαϊκό στάδιο** της Πάτρας, πολλές φορές αποκαλείται και **Αμφιθέατρο-στάδιο** ή **Θέατρο**, είναι ερείπια του ρωμαϊκού σταδίου της ρωμαϊκής Πάτρας που διασώζονται σήμερα στο κέντρο της πόλης. Βρίσκεται στο σημερινό κέντρο Πάτρας δίπλα στο ρωμαϊκό ωδείο που επίσης διασώζεται, και καταλαμβάνει μεγάλη έκταση κάτω από πολυκατοικίες κι άλλα κτίσματα, ενώ μέρος του, η ανατολική πλευρά, έχει αποκαλυφτεί. Το στάδιο διασωζόταν μέχρι το 1870 όπου τότε επάνω του κατασκευάστηκαν οικίες για να αποκαλυφθεί πάλι την δεκαετία του 90.

Το στάδιο από τις αρχαιολογικές έρευνες φαίνεται ότι θεμελιώθηκε επί βασιλείας του Δομιτιανού γύρω στο 80 - 90 π.Χ.  φέρεται να ήταν δώρο του αυτοκράτορα στην πόλη για τον εορτασμό των 100 χρόνων από την δημιουργία ρωμαϊκής αποικίας σε αυτή. Έχει επίμηκες σχήμα με δύο σφενδόνες και η ορχήστρα γύρω γύρω περιβάλλεται από στηθαίο, οι διαστάσεις του είναι 200 μέτρα μήκος και 90 πλάτος και η ανατολική του πλευρά είναι χτισμένη σε φυσικό πρανές του εδάφους. Ο Παυσανίας όταν πέρασε από την πόλη δεν αναφέρει στάδιο αλλά μόνο θέατρο, σε ψηφιδωτό ρωμαϊκής οικίας που βρέθηκε και σήμερα βρίσκεται στο Αρχαιολογικό Μουσείο Πάτρας απεικονίζεται το στάδιο με παραστάσεις μουσικών, θεατρικών και αθλητικών αγώνων. 

Στο στάδιο γίνονταν αθλητικοί αγώνες, τα Καισάρεια, όπου συμμετείχαν αθλητές από όλη την Ελλάδα. Έχουν βρεθεί επιγραφές σε πολλές περιοχές της Ελλάδας για αθλητές που νίκησαν στους αγώνες. Μέρος των Καισαρείων εκτός τα αγωνίσματα ήταν θεατρικές και μουσικές παραστάσεις. Από ψηφιδωτά και αγάλματα είναι επιβεβαιωμένο ότι στην ρωμαϊκή Πάτρα γίνονταν αγώνες μονομάχων και πιθανότερο είναι να γίνονταν στο στάδιο.

Σήμερα πολλά τμήματα του σταδίου έχουν αποκαλυφτεί, κυρίως η ανατολική πλευρά του, οι ανασκαφές συνεχίζονται αφού σταδιακά απαλλοτριώνονται οικοδομικά τετράγωνα που έχουν κατασκευαστεί επάνω του, ο αρχαιολογικός χώρος καλύπτει έκταση 18 στρεμμάτων. Το 2019 εξασφαλίστηκε το ποσό των 300.000 ευρώ για την αποκατάσταση και ανάδειξη του ήδη ανεσκαμμένου τμήματος του αρχαιολογικού χώρου. 

## Παραπομπές


## Πηγές
* Πελοπόννησος εκδοτική Α.Ε., *Ιστορίες της πόλης*, εκδόσεις Περί Τεχνών, Πάτρα 2004, ISBN 960-88372-0-0.



Σταδιο
Κατηγορία:Κτίρια και κατασκευές στην Πάτρα
Κατηγορία:Αρχαιολογικοί τόποι στην Αχαΐα
Κατηγορία:Αρχαία ρωμαϊκά κτίρια και κατασκευές στην Ελλάδα
Βραβεία Βρετανικής Ακαδημίας Κινηματογράφου 2012

Η **66<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, τίμησε τις καλύτερες ταινίες του 2012 και πραγματοποιήθηκε στις 10 Φεβρουαρίου 2013 στο Royal Opera House του Λονδίνου. Οι υποψηφιότητες ανακοινώθηκαν στις 9 Ιανουαρίου 2013. Οικοδεσπότης της βραδιάς ήταν ο Στίβεν Φράι.

Το βραβείο Καλύτερης Ταινίας κέρδισε η ταινία *[[Επιχείρηση: Argo]]* με τον Μπεν Άφλεκ να βραβεύεται και ως Καλύτερος Σκηνοθέτης. Οι Ντάνιελ Ντέι-Λιούις και Εμανουέλ Ριβά κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Κρίστοφ Βαλτς και Αν Χάθαγουεϊ τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε το *[[Skyfall]]*.

## Βραβεία και Υποψηφιότητες
### Ειδικό βραβείο (Academy Fellowship)
**[[Άλαν Πάρκερ]]**

## Πολλαπλές υποψηφιότητες
* **10**: *[[Λίνκολν (ταινία)|Λίνκολν]]*
* **9**: *[[Οι Άθλιοι (ταινία 2012)|Οι Άθλιοι]]*, *[[Η Ζωή του Πι (ταινία)|Η Ζωή του Πι]]*
* **8**: *[[Skyfall]]*
* **7**: *[[Επιχείρηση: Argo]]*
* **6**: *[[Άννα Καρένινα (ταινία 2012)|Άννα Καρένινα]]*
* **5**: *[[Django, ο τιμωρός]]*
* **4**: *[[Zero Dark Thirty]]*, *[[The Master (ταινία 2012)|The Master]]*, *[[Αγάπη (ταινία 2012)|Αγάπη]]*
* **3**: *[[Χόμπιτ: Ένα Αναπάντεχο Ταξίδι]]*, *[[Οδηγός αισιοδοξίας]]*
* **2**: *[[Χίτσκοκ (ταινία)|Χίτσκοκ]]*, *The Imposter*

## Πολλαπλά βραβεία
* **4**: *[[Οι Άθλιοι (ταινία 2012)|Οι Άθλιοι]]*
* **3**: *[[Επιχείρηση: Argo]]*
* **2**: *[[Η Ζωή του Πι (ταινία)|Η Ζωή του Πι]]*, *[[Skyfall]]*, *[[Django, ο τιμωρός]]*, *[[Αγάπη (ταινία 2012)|Αγάπη]]*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2013
BAFTA
Σάμτζανγκ

Η **Σάμτζανγκ** είναι μια παχιά, πικάντικη πάστα που χρησιμοποιείται στην Κορεάτικη Κουζίνα. Η Σάμτζανγκ είναι ένα μείγμα από πάστα σόγιας, σάλτσα τσίλι, σησαμέλαιο, κρεμμύδι, φρέσκο κρεμμυδάκι, σκόρδο και προαιρετικά μαύρη ζάχαρη.

## Χρήση
Το Σάμτζανγκ χρησιμοποιείται κυρίως σε πιάτα *σαμ* (πιάτα με κρέας τυλιγμένα με μαρούλι ή Κινέζικο λάχανο). Από αυτά τα πιάτα πήρε το όνομα του. *Σάμτζανγκ* σημαίνει "σάλτσα για *σαμ*". Επίσης συνοδεύει ευχάριστα πιάτα με ρύζι και Κιμτσί. 

## Παραλλαγές
Εκτός από τον παραδοσιακό τρόπο παραγωγής μπορούν να προστεθούν και άλλα συστατικά για να γίνουν παραλλαγές του Σάμτζανγκ. Συνήθως προστίθενται καρύδια, σπόροι κολοκύθας, ηλιόσποροι, χταπόδι, κόκκινη πιπεριά, τόφου, αυγά ψαριών και διάφορα είδη φασολιών. Επίσης υπάρχει συσκευασμένο Σάμτζανγκ στην κορεάτικη αγορά. 

## Παραπομπές


Κατηγορία:Κορεάτικη κουζίνα
Κατηγορία:Σάλτσες
WBFS

**WBFS**, ή **Wii Backup File System**(Σύστημα Αντιγράφων Ασφαλείας, είναι ένα Σύστημα αρχείων κατασκευασμένο από τους προγραμματιστές Wii homebrew kwiirk και Waninkoko. Χρησιμοποιεί τα cIOS του Waninkoko και δουλεύει με τη δημιουργία μιας κατάτμησης σε μία SD κάρτα ή σε  μνήμη USB. Μια εφαρμογή  Wii homebrew μπορεί τότε να εκτελεστεί και να "εγκαταστήσει" παιχνίδια. Τα παιχνίδια μπορούν τότε να παιχτούν με μία εφαρμογή USB loader, που χρησιμοποιεί τα  cIOS και μια θύρα USB 2.0 για να φορτώσει τα παιχνίδια.

Δεν υπάρχει τρόπος πρόσβασης σε μια κατάτμηση με Σύστημα αρχείων WBFS, υπάρχουν αρκετές εφαρμογές, όπως οι WBFS managers (Διαθέσιμοι σε MacOS, Linux και Windows), που επιτρέπουν τη μεταφορά αρχείων ISO σε μία μονάδα WBFS. Το πλεονέκτημα του WBFS είναι η μείωση του μεγέθους των παιχνιδιών.Οι δίσκοι έχουν άχρηστα αρχεία για να συμπληρώνεται το DVD τα οποία το WBFS μπορεί να αφαιρέσει.

## Εξωτερικοί σύνδεσμοι
* WBFS Managers @ WikiTemp – A list of current WBFS managers for Mac OS/Linux/windows
* WBFS  – The main development page for the WBFS file system
* Waninkoko's Blog – Blog of the creator of the USB loader and cIOS
* WBFS to ISO – A free WBFS tool to convert WBFS file to Wii game ISO file

Κατηγορία:Συστήματα αρχείων
Δημήτριος Δράμαλης

Ο **Δημήτριος Δράμαλης** ήταν οπλαρχηγός της Ελληνικής Επανάστασης του 1821 από την περιοχή της Δράμας.

## Βιογραφικά στοιχεία
[thumb|250px|right|Αριστείο που απονεμήθηκε στον οπλαρχηγό Δημήτριο Δράμαλη από τον [Όθων της Ελλάδας|Όθωνα]]
Ο Δημήτριος Δράμαλης γεννήθηκε στα τέλη του 18ου αιώνα στην περιοχή Δράμας. Συμμετείχε με το σώμα του στις επαναστατικές ενέργειες της Μακεδονίας. Μετά την αποτυχία των επαναστατών εκεί, μετέβη στη νότια Ελλάδα όπου συμμετείχε με το σώμα του σε πολλές μάχες. Το 1823 τέθηκε επικεφαλής σώματος (Μακεδόνων κυρίως), το οποίο εκστράτευσε στην Κρήτη προκειμένου να καταλάβει το ορμητήριο του κάστρου της Γραμβούσας. Εκεί, το σώμα ενώθηκε με τοπικούς επαναστάτες και ο Δημήτριος Δράμαλης τέθηκε επικεφαλής ενός σώματος που αποτελούνταν συνολικά από 2.000 άνδρες. Η επιχείρηση έλαβε χώρα στις 11 Δεκεμβρίου του 1823, όταν οι επαναστάτες προσπάθησαν ανεπιτυχώς να εισέλθουν εντός του φρουρίου με αυτοσχέδιες σκάλες που στήθηκαν στα τείχη, αλλά έγιναν αντιληπτοί από την Οθωμανική φρουρά που βρίσκονταν μέσα. Έτσι, η επιχείρηση αυτή απέτυχε. 

Ο Δημήτριος Δράμαλης εγκαταστάθηκε στο ελεύθερο Ελληνικό κράτος και παρέμεινε ως αξιωματικός στον τακτικό στρατό. Εκεί έλαβε και επισήμως το επώνυμο "Δράμαλης", δηλωτικό της καταγωγής του. Ο Δημήτριος Δράμαλης έφτασε έως το βαθμό του ταγματάρχη, ενώ το 1836 τιμήθηκε με αριστείο από τον Όθωνα για την προσφορά του στην πατρίδα. Τον Ιούλιο του 1830 ως ταγματάρχης, συμμετείχε σε επιχείρηση του Ελληνικού στρατού για την ανακατάληψη μύλων στο Ναύπλιο, που είχαν καταληφθεί από αντάρτες. Το 1837 κλήθηκε εκ νέου να υπηρετήσει στο ελαφρύ τάγμα Χωροφυλακής με το βαθμό του λοχαγού. 

## Αναφορές


## Σημειώσεις
 

Κατηγορία:Οπλαρχηγοί του 1821
Κατηγορία:Έλληνες αξιωματικοί του πεζικού
Κατηγορία:Ιστορία της Δράμας
Κατηγορία:Δράμα (πόλη)
Δημήτρης Πετροβίτσης

Ο **Δημήτρης Πετροβίτσης** (Jim Hionatos Petrovitsis) είναι Έλληνας τραγουδιστής, συνθέτης, στιχουργός και ο δημιουργός του ροκ συγκροτήματος Διόνυσος.

## Βιογραφία
Γεννήθηκε στην Κω στις 18 Ιουλίου του 1977 με καταγωγή από την Καβάλα, ενώ μεγάλωσε και ζει στο Κερατσίνι. Το 1990 δημιουργεί τους Διόνυσος  κυκλοφορούν μαζί 5 δίσκους.

Το 1990 δημιουργεί τους  Διόνυσος μία μπάντα με ροκ προσανατολισμούς και ελληνικό στίχο. Μετά από πολλά χρόνια μουσικών περιπλανήσεων έχει κυκλοφορήσει από το 2000 έως σήμερα 6 δίσκους. Από το 2013 έως το 2015 υπήρξε μέλος και στο ροκ σχήμα Σκοτεινά Μονοπάτια, ενώ ετοιμάζει και τον πρώτο προσωπικό του δίσκο με τίτλο " Η λυρικότητα της μοναξιάς" που αναμένεται να κυκλοφορήσει σύντομα. Συγχρόνως συγγράφει ιστορίες, κείμενα και άρθρα για διάφορα περιοδικά.

## Δισκογραφία με τους [[Διόνυσος (ροκ συγκρότημα)|Διόνυσος]]

; Άλμπουμς
* 2000: Κρυστάλλινα φτερά
* 2002: Στην άκρη της πόλης
* 2004: Από άκρη σε άκρη
* 2013: Η γη είναι επίπεδη
* 2017: Παράπλευρες Απώλειες

## Παραπομπές


## Βιβλιογραφία
* Πέτρος Δραγουμάνος, Κατάλογος Ελληνικής Δισκογραφίας 1950-2007, σελίδα 303 - Έκτη έκδοση Αθήνα 2007

## Πηγές
*https://web.archive.org/web/20130330062909/http://www.rock-elliniko.gr/Dionysos
*http://www.discogs.com/artist/%CE%94%CE%B7%CE%BC%CE%AE%CF%84%CF%81%CE%B7%CF%82+%CE%A0%CE%B5%CF%84%CF%81%CE%BF%CE%B2%CE%AF%CF%84%CF%83%CE%B7%CF%82

Κατηγορία:Έλληνες τραγουδιστές
Κατηγορία:Έλληνες μουσικοί
Θευθ

Ο **Θευθ** ήταν αιγυπτιακή θεότητα η οποία αναφέρεται στο τέλος της μακρόσυρτης φιλοσοφικής συζήτησης στον πλατωνικό Φαίδρο, στον γνωστό φιλοσοφικό μύθο «Ο Θευθ ανακαλύπτει το αλφάβητο». 

Ο μύθος έρχεται να πάρει επάνω του έργο ακατόρθωτο από τον λόγο που δεν μπορεί να περιαδράξει και να να το σφίξει μέσα στα όρια του: να αποπερατώσει δηλαδή με τον δικό του τρόπο τον διάλογο, αφού ο λόγος δεν έχει ποτέ τέλος».

Ο θεός Θευθ βρήκε στη μεγάλη πολιτεία της πάνω χώρας, αυτή που οι Έλληνες την ξέρουν ως Θήβα αιγυπτιακή και τον θεό της ως Άμμωνα και του έδειξε τις τέχνες του∙ του είπε ότι πρέπει να τις κάνουν γνωστές και στους υπόλοιπους Αιγυπτίους. Όταν η συζήτηση έφτασε στο αλφάβητο, είπε ο Θευθ: «Βασιλιά μου οι Αιγύπτιοι θα γίνουν σοφότεροι μαθαίνοντας τα γράμματα και θα γίνουν ικανότεροι στη μνήμη». Όμως, ο βασιλιάς Θαμούς, μεταξύ άλλων, του είπε: «αυτό που με τη βοήθειά σου θ' αποχτήσουν οι μαθητές είναι σοφία για τα μάτια του κόσμου, και όχι αληθινή· γιατί, σωρεύοντας μέσα τους γνώσεις πολλές δίχως να μαθητέψουν σε δασκάλους, θα φανταστούν ότι έχουν πολύ μυαλό, ενώ οι περισσότεροί τους δεν έχουν καθόλου και θα γίνουν ανυπόφοροι στις συζητήσεις, αφού εκεί που περιμέναμε να γίνουν σοφοί, έγιναν δοκησίσοφοι». 
## Σημειώσεις

## Παραπομπές


Κατηγορία:Πλάτων
2362 Μαρκ Τουαίην

μικρογραφία|Η τροχιά του αστεροειδούς 2362 Μαρκ Τουαίην
Ο **Μαρκ Τουαίην (Mark Twain)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Αμερικανού σατιρικού συγγραφέα Μαρκ Τουαίην.

## Φυσικά χαρακτηριστικά
Τα φυσικά χαρακτηριστικά του Μαρκ Τουαίην είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαρκ Τουαιην
2360 Βολγο-ντόν

μικρογραφία|Η τροχιά του αστεροειδούς 2360 Βολγο-ντόν
Ο **Βολγο-Ντόν (Volgo-Don)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1975 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από το ποτάμιο κανάλι (Волго-Донской судоходный канал) μήκους 101 χιλιομέτρων που ενώνει τους ποταμούς Βόλγα και Ντον.

## Φυσικά χαρακτηριστικά
Τα φυσικά χαρακτηριστικά του Βολγο-Ντόν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βολγο-Ντον
2363 Κεβριόνης

μικρογραφία|Η τροχιά του αστεροειδούς 2363 Κεβριόνης
Ο **Κεβριόνης (Cebriones)** είναι ένας μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,972. Ανακαλύφθηκε το 1977 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον νόθο γιο του Πριάμου Κεβριόνη, που σκοτώθηκε στον Τρωικό Πόλεμο.

## Φυσικά χαρακτηριστικά
Η μέση διάμετρος του Κεβριόνη εκτιμάται σε 81,8 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0599. Ο Κεβριόνης περιστρέφεται γύρω από τον εαυτό του μία φορά κάθε 15 ως 25 ώρες περίπου.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κεβριονης
Καταστροφή του Αιγίου

Κατά τους πρώτους μήνες της Επανάστασης του 1821 το Αίγιο λεηλατήθηκε και πυρπολήθηκε δύο φορές από οθωμανικές δυνάμεις που είχαν έλθει για βοήθεια των πολιορκούμενων στην Πάτρα και την Τρίπολη.

Τον Απρίλιο του 1821 ο Μουσταφάμπεης, που είχε το αξίωμα του  της Τρίπολης, κατ’ εντολή του Χουρσίτ Πασά που βρισκόταν στην Ήπειρο, με στράτευμα από 3.500 Αλβανούς πέρασε από το Μεσολόγγι στην Πελοπόννησο. Αφού διασκόρπισε τους Έλληνες που πολιορκούσαν το φρούριο της Πάτρας πορεύθηκε παραλιακά προς Κόρινθο. Οι κάτοικοι πρόλαβαν και εγκατέλειψαν την πόλη του Αιγίου και βρήκαν καταφύγιο στο σπήλαιο της Μπουφούσκιας και στα βουνά. Ο Μουσταφάμπεης τους κάλεσε να «προσκυνήσουν» υποσχόμενος συγχωροχάρτια, κάτι στο οποίο κανείς δεν υπάκουσε. Οι Τουρκαλβανοί έμειναν μια εβδομάδα στο Αίγιο και αφού πήραν ως λάφυρα ό,τι μπορούσαν το πυρπόλησαν, όπως και τα γύρω χωριά.

Αργότερα, περί τα μέσα Σεπτεμβρίου, ενώ οι Έλληνες πολιορκούσαν την Τρίπολη, οθωμανικός στόλος επιχείρησε να φέρει βοήθεια προς τους πολιορκούμενους. Από τον στόλο αποβιβάστηκαν περί τους 700 Αλβανούς υπό τον Γιουσούφ Πασά της Εύβοιας οι οποίοι βάδισαν προς το Αίγιο. Έβαλαν και πάλι φωτιά και διασκορπίστηκαν στην γύρω επαρχία όπου λεηλατούσαν και άρπαζαν ζώα. Επίσης κατέστρεψαν τη Φτέρη και άλλα χωριά του Αιγίου.

## Στο δημοτικό τραγούδι
Η καταστροφή του Αιγίου καταγράφηκε σε δημοτικά τραγούδια από νωρίς. Ένα από αυτά, που παραδίδεται από τον Κλοντ Φοριέλ (1824), συνδέει την καταστροφή του Αιγίου με την άλωση της Τριπολιτσάς:ΑΛΩΣΙΣ ΤΗΣ ΤΡΙΠΟΛΙΤΣΑΣ

*Ήταν ημέρα βροχερή και νύχτα χιονισμένη*,*όταν για την Τριπολιτσάν εκίνησ’ ο Κιαμίλης*....*Απολογάτ’ο Κεχαγιάς, λέει  στον [[Θεόδωρος Κολοκοτρώνης|Κολοκοτρώνη]]*:- *Κάμε νισάφι στην Τουρκιά, κόψε πλην  άφ’σε κιόλας*!- *Τι φλυαρείς,  βρωμότουρκε, Τι λες παλιομουρτάτη*,*Νισάφι έκαμες εσύ εις την πικρή [[Αίγιο|Βοστίτσα]]*,*όπ’ έσφαξες τ’ αδέλφια μας και όλους τους δικούς μας*.Η καταστροφή αναφέρεται και σε άλλα δημοτικά όπως:*Έκαψαν χώρες και χωριά, χωριά και βιλαέτια*

*Την Πάτρα την περήφανη, Βοστίτσα παινεμένη*.Τους Αλβανούς αυτούς θέλησε αργότερα να εκδικηθεί ο προεστός και οπλαρχηγός Ανδρέας Λόντος, όταν αυτοί εξήλθαν από την Τριπολιτσά που είχε αλωθεί και επέστρεφαν στην Ήπειρο βάσει συμφωνίας. Ο Λόντος ήταν από τους ελάχιστους Πελοποννήσιους που δεν έλαβαν μέρος στην πολιορκία της Τρίπολης. Η προσπάθειά του να επιτεθεί στους Αλβανούς εμποδίστηκε από τον Δημήτρη Πλαπούτα που τους συνόδευε.

## Βιβλιογραφία


Αιγιου Καταστροφη
Καταστροφη
2364 Σεϊγιέ

Ο **Σεϊγιέ (Seillier)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1978 από τον Βέλγο αστρονόμο Ανρί Ντεμπεόν, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του από το όνομα της μητέρας του.

## Φυσικά χαρακτηριστικά
Η μέση διάμετρος του Σεϊγιέ εκτιμάται σε 18,4 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,275 ± 0,081. Ο Σεϊγιέ περιστρέφεται γύρω από τον εαυτό του μία φορά κάθε 5 ως 8,5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σειγιε
Εκλογές της Γερουσίας των Ηνωμένων Πολιτειών 2012

Οι **εκλογές της Γερουσίας των Ηνωμένων Πολιτειών** διεξάχθησαν στις 6 Νοεμβρίου 2012, με 33 από τις 100 έδρες στην Γερουσία να κρίνονται σε τακτικές εκλογές των οποίων οι νικητές υπηρετούν μια εξαετή θητεία από τις 3 Ιανουαρίου 2013. Οι Δημοκρατικοί είχαν 21 έδρες να υπερασπίσουν, συν δύο ανεξάρτητους οι οποίοι ανήκουν στην ομάδα των Δημοκρατικών, ενώ οι Ρεπουμπλικανοί είχαν μόνο δέκα έδρες να υπερασπίσουν. Οι Δημοκρατικοί κέρδισαν καθαρά δύο έδρες, καταλήγοντας με συνολικά 53 έδρες. Οι Ρεπουμπλικανοί έχασαν καθαρά δύο έδρες, μένοντας με 45 έδρες συνολικά. Οι υπόλοιποι δύο γερουσιαστές, ανεξάρτητοι, αναμένεται να συνταχθούν με τους Δημοκρατικούς.

Η προεδρική εκλογή του 2012, οι εκλογές στη Βουλή των Αντιπροσώπων, οι εκλογές για κυβερνήτες σε 13 πολιτείες και εδάφη, και πολλές πολιτειακές και τοπικές εκλογές διεξήχθησαν επίσης την ίδια ημερομηνία.

Αυτή ήταν η τρίτη συνεχόμενη εκλογική αναμέτρηση των γερουσιαστών "τάξης 1" όπου οι Δημοκρατικοί κερδίζουν έδρες και η τρίτη συνεχόμενη εκλογική αναμέτρηση διεξαγόμενη σε έτος προεδρικής εκλογής όπου το κόμμα στο οποίο ανήκε ο νικητής της προεδρικής εκλογής κέρδισε επίσης έδρες.

## Παραπομπές


## Εξωτερικοί σύνδεσμοι
*
* U.S. Senate Elections in 2012 from Ballotpedia

2012
Λαγομηλιά

Η **λαγομηλιά** *(Ruscus aculeatus *συν.* Oxymyrsine pungens )* ή *Οξυμυρσίνη η ακανθώδης*  είναι αγκαθωτός αειθαλής θάμνος που απαντά στα δάση της Ελλάδας και της Βαλκανικής, καθώς και στην Δυτική Ασία. Χαρακτηρίζεται από τους σφαιρικούς κόκκινους καρπούς του. Χρησιμοποιείται για στολισμό τα Χριστούγεννα στο βάζο. Ο καρπός του χρησιμοποιείται ως φαρμακευτικό βότανο.

## Αναφορές
* Valentine Floral Creations, Το Link του μήνα, Ρούσκος - Ruscus aculeatus 
* ΕμπρόςNET, 9 Αυγούστου 2011, ...τί ομορφιά!

Κατηγορία:Θάμνοι
Κατηγορία:Ασπαραγοειδή
Κατηγορία:Φαρμακευτικά φυτά
Κατηγορία:Ελληνική χλωρίδα
Κουβενζανέ Γουόλις

Η **Κουβενζανέ Γουόλις** (αγγλικά: *Quvenzhané Wallis*, γενν. 28 Αυγούστου 2003) είναι Αμερικανίδα ηθοποιός. Είναι γνωστή για τον πρωταγωνιστικό της ρόλο ως Χασπάπι στην πολυβραβευμένη ταινία φαντασίας *[[Τα μυθικά πλάσματα του νότου]]* (Beasts of the Southern Wild, 2012). Για την ερμηνεία της έλαβε υποψηφιότητα για Όσκαρ Α΄ Γυναικείου Ρόλου και έγινε η νεότερη ηθοποιός που το κατορθώνει αυτό στη συγκεκριμένη κατηγορία.

## Ζωή και καριέρα
Η Γουόλις γεννήθηκε στην πόλη Χούμα της Λουιζιάνα απο τους Κουλίντρια και Βέντζι Γουόλις. Η μητέρα της είναι δασκάλα και ο πατέρας της οδηγός φορτηγού. «Κούβεν», το πρώτο μέρος του ονομάτός της συνδυάζει τα πρώτα ονόματα των γονιών της και σύμφωνα με τη μητέρα της «ζανέ», το δεύτερο μέρος του ονομάτός της, σημαίνει «νεράιδα» στα σουαχίλι.

Στην ηλικία των 5, η Γουόλις αναγκάστηκε να πει ψέματα για την ηλικία της για να περάσει από δοκιμαστικό για τον πρώτο της ρόλο στην ταινία *[[Τα μυθικά πλάσματα του νότου]]* (Beasts of the Southern Wild, 2012) καθώς το μικρότερο όριο ηλικίας ήταν 6. Τελικά κατάφερε να νικήσει 4.000 υποψήφιες για το ρόλο της Χασπάπι, το ατρόμητο κορίτσι που ζει με τον ετοιμοθάνατο πατέρα της σε μια κοινότητα σε ένα ποτάμι της Λουιζιάνα. Ο σκηνοθέτης της ταινίας, Μπεν Ζέιτλιν, δήλωσε πως όταν πέρασε από ακρόαση τη Γουόλις, αμέσως συνειδητοποίησε ότι ήταν αυτό που έψαχνε και άλλαξε το σενάριο ώστε να ταιριάζει με την προσωπικότητά της. Η ταινία έκανε πρεμιέρα στο Φεστιβάλ Κινηματογράφου Σάντανς στις 20 Ιανουαρίου 2012 όπου απέσπασε διθυραμβικές κριτικές και βραβεύτηκε με το Μεγάλο Βραβείο Επιτροπής και με το Βραβείο Φωτογραφίας. Το Μάιο του 2012, η Γουόλις ταξίδεψε μέχρι τη Γαλλία για να παρευρεθεί στην πρεμιέρα της ταινίας στο Φεστιβάλ Καννών και τον Ιανουάριο του 2013 έλαβε υποψηφιότητα για Όσκαρ Α΄ Γυναικείου Ρόλου και έγινε η νεότερη ηθοποιός που το κατορθώνει αυτό στη συγκεκριμένη κατηγορία.

Το 2013, ενσάρκωσε τον χαρακτήρα της Μάρκαρετ Νόρθαπ, στην κινηματογραφική ταινία *[[12 χρόνια σκλάβος]]* (12 Years a Slave) καθώς συνεργάστηκε και με την εταιρία παραγωγής Sundance για δεύτερη φορά, παίρνοντας μέρος σε μια ταινία μικρού μήκους, που ονομάζεται *Boneshaker.* Το 2014, ενσάρκωσε τον πρωταγωνιστικό ρόλο, στο διεθνούς φήμης & πολυβραβευμένο μιούζικαλ *[[Annie]]*, με το οποίο, ήρθε υποψήφια για Χρυσή Σφαίρα και έλαβε έπαινο από τους περισσότερους σχολιαστές - θεατές, που βρίσκονταν εκεί, παρά το γεγονός οτι η συγκεκριμένη παράσταση θεωρείται μια κακή προσαρμογή του μιούζικαλ απο το θέατρο Brodway στην Νέα Υόρκη. Τον Μάιο του ίδιου έτους, σε ηλικία μόλις 11 ετών, πήρε τον τίτλο του κεντρικού προσώπου του Armani Junior, της σειράς παιδικού ρουχισμού του παγκοσμίου φήμης σχεδιαστή μόδας Giorgio Armani. Αυτό την καθιστά την πρώτη σημαντική προσωπικότητα του παιδιού να είναι το πρόσωπο της πολυτελούς μάρκας. Επίσης την ίδια χρονιά, έδωσε την φωνή της, στην ταινία *Kahil Gibran's The Prophet*, στον ρόλο της Αλμίτρα, η οποία έκανε πρεμιέρα στις 7 Αυγούστου 2015 ενώ το 2015, συμμετείχε και στην ταινία *Fathers and Daughters*.

## Φιλμογραφία

## Παραπομπές


## Εξωτερικοί σύνδεσμοι

* Κουβενζανέ Γουόλις στο IMDb

Κατηγορία:Αμερικανίδες ηθοποιοί κινηματογράφου
Κωνσταντίνος Γιωρκάτζης

Ο **Κωνσταντίνος Γιωρκάτζης** είναι Κύπριος  επιχειρηματίας και πολιτικός. Την 18η Δεκεμβρίου του 2011 εξελέγη δήμαρχος Λευκωσίας, συγκεντρώνοντας το 57, 11% των ψήφων.

## Βιογραφικό

Ο **Γιωρκάτζης** γεννήθηκε στις 20 Φεβρουαρίου 1968 στη Λευκωσία. Πατέρας του ήταν ο δολοφονημένος το 1970, Πολύκαρπος Γιωρκάτζης, αγωνιστής της ΕΟΚΑ και πρώην υπουργός. Μετά τη δολοφονία του πατέρα του μεγάλωσε με την μητέρα του Φωτεινή Παπαδοπούλου, το γένος Λεβέντη και τον δεύτερο σύζυγο της μητέρας του και θετό του πατέρα, Τάσσο Παπαδόπουλο, ο οποίος διετέλεσε Πρόεδρος της Κυπριακής Δημοκρατίας. Αφού ολοκλήρωσε τις μαθητικές του σπουδές στο Δημοτικό Σχολείο Αγίου Ανδρέα και την Αγγλική Σχολή Λευκωσίας, πραγματοποίησε τη στρατιωτική του θητεία το 1986 στην Εθνική Φρουρά, υπηρέτωντας ως έφεδρος ανθυπολοχαγός Καταδρομών.

Αργότερα σπούδασε Διοίκηση Επιχειρήσεων και Οικονομικά στο Πανεπιστήμιο της Βοστώνης ολοκληρώνοντας τις σπουδές του το 1993 και εν συνεχεία ασχολήθηκε με επιχειρηματικές δραστηριότητες σε αρκετές χώρες όπως η Ελλάδα, η Ρουμανία, η Μολδαβία, η Γερμανία, το Λουξεμβούργο κλπ. Το 2005, επέστρεψε στην Κύπρο όπου δραστηριοποιήθηκε σε μεγάλη πολυεθνική εταιρεία μέχρι το 2010 όταν και αποχώρησε.

## Εμπλοκή στην πολιτική

Τον Σεπτέμβριο του 2011 διακήρυξε την υποψηφιότητά του για το αξίωμα του δημάρχου Λευκωσίας, υποστηριζόμενος από το ΔΗΣΥ και το ΔΗΚΟ. Στις εκλογές της 18ης Δεκεμβρίου του 2011 εξελέγη δήμαρχος Λευκωσίας, λαμβάνοντας 12845 ψήφους που αντιστοιχούσαν στο 57,11% των ψηφοφόρων, επικρατώντας επί της απερχόμενης δημάρχου, Ελένης Μαύρου, μια επικράτηση η οποία αντιμετωπίστηκε με προβληματισμό από την πλευρά των Κατεχομένων.

Τον Δεκέμβριο του 2012, από κοινού με άλλους 23 δημάρχους, τάχτηκε υπέρ της υποψηφιότητας του Νίκου Αναστασιάδη ενόψει των προεδρικών εκλογών που διεξήχθησαν το 2013.

## Παραπομπές


## Εξωτερικοί σύνδεσμοι
* Δήμος Λευκωσίας: Βιογραφικό
* Νέος δήμαρχος της πρωτεύουσας ο Κ.Γιωρκάτζης
* Κωνσταντίνος Γιωρκάτζης: Φλερτ με την πολιτική
* Υποψήφιος Δήμαρχος Λευκωσίας ο Κωνσταντίνος Γιωρκάτζης 
* Γιωρκάτζης, ΕΟΚΑ και... ΤΜΤ
* Ο Κωνσταντίνος Γιωρκάτζης στηρίζει Νίκο Αναστασιάδη

Κατηγορία:Δήμαρχοι Λευκωσίας
Ferrari FF

Η **Ferrari FF** (το όνομα FF σημαίνει «Ferrari Four», υποδηλώνοντας τις τέσσερις θέσεις στο σαλόνι και την τετρακίνηση) ήταν ένα σπορ αυτοκίνητο υψηλών επιδόσεων, τύπου grand tourer, που παρήχθη από την ιταλική αυτοκινητοβιομηχανία Ferrari, μεταξύ του 2011 και του 2016. Ήταν το πρώτο μοντέλο παραγωγής στην ιστορία της Ferrari με τετρακίνηση. Αντικατέστησε την Ferrari 612 Scaglietti, έχει τελική ταχύτητα 335 χλμ./ώρα και επιτάχυνση 0-100 χλμ./ώρα σε μόλις 3,7 δευτερόλεπτα και μάλιστα η Ferrari είχε αναφέρει επίσημα κατά την εισαγωγή της, το 2011, ότι η FF ήταν το ταχύτερο τετραθέσιο αυτοκίνητο παγκοσμίως. Επίσης αποτέλεσε τη βάση για την Ferrari F12berlinetta, όπως η 612 Scaglietti αποτέλεσε τη βάση για την 599 GTB Fiorano.

## Εισαγωγή

Το μοντέλο παρουσιάστηκε την 1 Μαρτίου 2011, στο Σαλόνι Αυτοκινήτου της Γενεύης, και η παραγωγή της ξεκίνησε μέσα στο ίδιο έτος.

## Προδιαγραφές
### Κινητήρας
Αρχικά, η Ferrari FF είχε τον μεγαλύτερο κυβισμό για κινητήρα μη αγωνιστικού αυτοκινήτου στην ιστορία της Ferrari : έναν ατμοσφαιρικό κινητήρα κυβισμού 6.262&nbsp;cm³, ρεκόρ που ισοφαρίστηκε από την Ferrari LaFerrari που εισήχθη στο Σαλόνι Αυτοκινήτου της Γενεύης τον Μάρτιο του 2013 και είχε κυβισμό επίσης 6.262&nbsp;cm³.

Ο κινητήρας της Ferrari FF είναι 12-κύλινδρος βενζίνης, διάταξης V12 σε γωνία 65°. Το μηχανικό αυτό σύνολο, είναι άμεσου ψεκασμού και παράγει 651&nbsp;hp (485&nbsp;kW, 660 PS) στις 8.000 στροφές το λεπτό και μάλιστα έχει ίση ισχύ με την Ferrari Enzo, ενώ η ροπή της FF είναι 683 N·m στις 6.000 στροφές το λεπτό.

### Μετάδοση
[thumb|left|[Πλευρά οδήγησης|Δεξιοτίμονη Ferrari FF στο Λονδίνο, σε φωτογραφία του 2012.]]

Ο κινητήρας της FF συνδυάζεται με ένα 7-τάχυτο ημι-αυτόματο κιβώτιο διπλού συμπλέκτη, με σύστημα αλλαγής ταχυτήτων στο τιμόνι, παρόμοιο με το κιβώτιο ταχυτήτων των Ferrari California και Ferrari 458 Italia.

### Τετρακίνηση

Το εντελώς νέο τότε σύστημα κίνησης στους τέσσερις τροχούς, που εξελίχθηκε και κατοχυρώθηκε με δίπλωμα ευρεσιτεχνίας από τη Ferrari, ονομάζεται 4RM : είναι κατά 50% ελαφρύτερο από ένα συμβατικό σύστημα, και παρέχει έξυπνα την ισχύ σε κάθε έναν από τους 4 τροχούς, ανάλογα με τις ανάγκες. Λειτουργεί μόνο όταν το καντράν manettino στο τιμόνι είναι στις θέσεις «comfort» («άνεση») ή «snow» («χιόνι»), αφήνοντας το αυτοκίνητο πιο συχνά στην παραδοσιακή διάταξη στους πίσω τροχούς.

## Αναφορές


## Εξωτερικοί σύνδεσμοι

* Η επίσημη ιστοσελίδα της Ferrari FF 

FF
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
IETF

Η **IETF** (*Internet Engineering Task Force*, Τακτική Δύναμη Μηχανικών Internet) αναπτύσσει και προωθεί πρότυπα (Standards) του Internet, συνεργαζόμενη στενά με τους οργανισμούς **W3C** και **ISO/IEC**. Ασχολείται ιδιαίτερα με πρότυπα του (TCP/IP). Είναι ένας οργανισμός ανοικτών προτύπων, χωρίς τυπικά μέλη ή τυπικές απαιτήσεις από τα μέλη του.

Όλοι οι ιθύνοντες και οι συμμετέχοντες είναι εθελοντές, αν και η δουλειά τους συνήθως χρηματοδοτείται είτε από τους εργοδότες τους, είτε από τρίτους χρηματοδότες. Για παράδειγμα ο νυν (2011) πρόεδρος, χρηματοδοτείται από την εταιρεία Verisign και από την υπηρεσία Εθνικής Ασφάλειας των Ηνωμένων Πολιτειών.

## Ιστορία
Η πρώτη συνάντηση της IETF, πραγματοποιήθηκε στις 16 Ιανουαρίου του 1986 και αποτελούταν από 21 ερευνητές χρηματοδοτούμενους από την κυβέρνηση των ΗΠΑ.  Ήταν συνέχεια της δουλειάς της προγενέστερης GADS Task Force.
Αρχικά οι συναντήσεις γίνονταν κάθε τρίμηνο,  αλλά από το 1991 γίνονται 3 φορές το χρόνο. Από την τέταρτη συνάντηση της IETF, προσκαλούνται και μη κυβερνητικοί φορείς. Από τότε όλες οι συναντήσεις είναι δημόσιες. Η πλειονότητα της δουλειάς της IETF γίνεται με ταχυδρομικές λίστες χωρίς να  είναι απαραίτητη η παρακολούθηση των συναντήσεων από τους συνεισφέροντες.
Οι αρχικές συναντήσεις ήταν πολύ μικρές, με λιγότερο από 35 ανθρώπους να παρακολουθούν σε κάθε μία από τις 5 πρώτες συναντήσεις. Η μέγιστη συμμετοχή κατά τις 13 πρώτες συναντήσεις, ήταν μόνο 120 συμμετέχοντες. Αυτό συνέβη στην 12η συνάντηση τον Ιανουάριο του 1989.

Οι συναντήσεις διογκώθηκαν έντονα και σε συμμετοχή και σε στόχους  στις αρχές του 1990. Η συνάντηση στο San Diego το Δεκέμβριο του 2000 στην Καλιφόρνια είχε 2810 συμμετέχοντες. Η συμμετοχή μειώθηκε μετά το 2000 και σήμερα κυμαίνεται περί τα 1200 άτομα.
Στις αρχές του 1990 η IETF άλλαξε μορφή, από μία δραστηριότητα της κυβέρνησης των ΗΠΑ, σε μία ανεξάρτητη διεθνή δραστηριότητα συνδεμένη με την κοινότητα του Ίντερνετ (**Internet Society**).
Υπάρχουν στατιστικά στοιχεία , από εκδόσεις της RFC, τα οποία δείχνουν ποιοι είναι οι κορυφαίοι στη συνεισφορά.

## Διατελέσαντες Πρόεδροι
*     Mike Corrigan (1986)
*     Phill Gross (1986–1994)
*     Paul Mockapetris|Paul Mockapetris (1994–1996)
*     Fred Baker (1996–2001)
*     Harald Tveit Alvestrand (2001–2005)
*     Brian Carpenter (2005–2007)
*     Russ Housley (2007–)[11]

## Δείτε Επίσης
* GADS Task Force|GADS Task Force
* Internet Architecture Board
* Internet Engineering Steering Group
* Internet Research Task Force
* Internet standard
* Request for Comments
* Standardization

## Αναφορές

## Εξωτερικοί σύνδεσμοι

*Επίσημη Ιστοσελίδα του IETF
**IETF Online Proceedings
**Early IETF Proceedings (*note: large [[Portable Document Format|pdf]] files, one for each volume*)
**Past Meetings of the IETF
**Past IESG Members and IETF Chairs
*The Tao of the IETF: details on how IETF is organized
*IAOC information
*MyIETF Personalized notification service on RFC's and drafts with full archive of old drafts etc.

Κατηγορία:Πρότυπα διαδικτύου
Κατηγορία:Ιστορία του Διαδικτύου
Ρωμαϊκή γέφυρα Πάτρας

Η **Ρωμαϊκή γέφυρα Πάτρας** είναι μνημείο ρωμαϊκών χρόνων στην Πάτρα. Αποτελείται από συγκρότημα δύο γεφυρών, μία μονότοξη και μία νεότερη δίτοξη που θεωρείται η καλύτερα σωζόμενη δίτοξη γέφυρα στην Ελλάδα. Ο χώρος που βρίσκεται η γέφυρα είναι οργανωμένος αρχαιολογικός χώρος, επισκέψιμος κατόπιν συνεννόησης με την ΕΦΑ Αχαΐας και βρίσκεται στην είσοδο της πόλης από Αθήνα στην διασταύρωση των οδών *Αρέθα* και *Νέα Ε.Ο. Πατρών-Αθηνών* νυν *Παπαδιαμάντη*, λίγα μέτρα πριν το αρχαιολογικό μουσείο της πόλης.

Η γέφυρα ανακαλύφθηκε τυχαία στις αρχές της δεκαετίας του 80' κατά τις εργασίες ανοίγματος θεμελίων για την κατασκευή οικοδομής. Στο σημείο στην αρχαιότητα περνούσε ποταμός όπου αρχικά πιστευόταν ότι ήταν ο Μείλιχος, νεότερες έρευνες δείχνουν ότι πιθανότερα ήταν ο Καλλίναος όπου σήμερα η κοίτη του περνά 100 μέτρα νοτιότερα. Οι δυο γέφυρες αποτελούσαν τμήμα της *via publica* του δημοσίου δρόμου που ένωνε την Πάτρα με το Αίγιο.

Σύμφωνα με επιγραφή που βρέθηκε στην δίτοξη γέφυρα, το σημείο γεφύρωσε με την μονότοξη γέφυρα τον 1ο αιώνα μ.Χ. με δαπάνη του ο Αρτέμιος από τη Μεσσάτιδα για την ευκολότερη πρόσβαση των συμπατριωτών του με την Πάτρα. Η γέφυρα αυτή κατασκευάστηκε με οπώλιθο ενώ αργότερα με την κατασκευή της νέας δίτοξης μίκρυναν το άνοιγμα της πιθανότατα για αρδευτικούς λόγους. 

Τον 2ο-3ο αιώνα μ.Χ. κατασκευάστηκε η νέα δίτοξη γέφυρα κι εγκιβωτίστηκε ο ποταμός. Η γέφυρα κτίστηκε μέχρι τις καμάρες με πέτρα και έπειτα με οπώλιθους. Το δάπεδό της είναι στρωμένο με πλάκες, που έχουν αυλακωθεί από τη διάβαση αρμάτων ή κάρων. Για το στηθαίο εγκιβωτισμού χρησιμοποιήθηκαν και αρχιτεκτονικά μέλη από γκρεμισμένα κτίρια της εποχής. 

Άγνωστο πότε, μετά από πλημμύρα άλλαξε η κοίτη του ποταμού και η παλιά κοίτη με τις γέφυρες μπαζώθηκαν με τα φερτά υλικά της πλημμύρας. Παρ' όλα αυτά, η χρήση του δαπέδου των γεφυρών ως δρόμου συνεχίστηκε για πολλά χρόνια ακόμα.

## Φωτογραφίες

File:Roman bridge, constructed in the 2nd-3rd century AD over the river Kalliaios and part of the public road (via publica) connecting Patra with Aigio, the best preserved two-arched bridge in Greece, Patras, Greece (14144583038).jpg|Η πλακόστρωτη επιφάνεια της γέφυρας με τις αυλακιές των τροχοφόρων οχημάτων της εποχής.
File:Roman bridge, constructed in the 2nd-3rd century AD over the river Kalliaios and part of the public road (via publica) connecting Patra with Aigio, the best preserved two-arched bridge in Greece, Patras, Greece (14331225575).jpg|Όψη της γέφυρας με το στέγαστρο από την οδό Αρέθα.
File:Roman Bridge Meilixos.jpg|Όψη των δύο τόξων της γέφυρας.
File:Roman Bridge of Patras.jpg|Όψη από τη νέα εθνική οδό Πατρών-Αθηνών.


## Παραπομπές


## Πηγές
* Υπουργείο Πολιτισμού και Τουρισμού, Ρωμαϊκή Γέφυρα Πατρών , ανακτήθηκε 11 Ιανουαρίου 2013

Κατηγορία:Κτίρια και κατασκευές στην Πάτρα
Γέφυρα ρωμαϊκή
Γεφυρα
Πατρα
Κατηγορία:Αρχαία ρωμαϊκά κτίρια και κατασκευές στην Ελλάδα
Καστανέα Τρικάλων

Η **Καστανιά** ή **Καστανέα** Καλαμπάκας είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Η Καστανιά βρίσκεται στις παρυφές της Νότιας Πίνδου με υψόμετρο 800 μέτρων, σε απόσταση 34 χιλιόμετρα δυτικά της Καλαμπάκας με πληθυσμό 165 άτομα το χειμώνα (σύμφωνα με την απογραφή 2011). Το καλοκαίρι ο πληθυσμός υπερβαίνει τους 1.200 κατοίκους.

Παλιά το χωριό βρισκόταν στον οικισμό Μηλότοπος, που βρίσκεται κοντά στη σημερινή θέση του χωριού αλλά σε χαμηλότερο υψόμετρο. Πήρε τ’ όνομά του από τις πολλές μηλιές που καλλιεργούνται στην περιοχή. Η περιοχή της Καστανιάς είναι κατάφυτη με καστανιές, καρυδιές, μηλιές, φουντουκιές, οξιές, έλατα και πεύκα. Δίπλα στο χωριό υπάρχουν νερά των πηγών Στίνος (στη θέση Γκούρα) και στη θέση Μπούρος. Όσο αναφορά τα βουνά που βρίσκονται κοντά στο χωριό υπάρχει το δάσος του βουνού Κυνηγός ή Όμορφη Ράχη (1.845 μ.), το οποίο  οι Καστανιώτες χάρισαν στο βασιλιά Γεώργιο Α΄, όταν αυτός επισκέφτηκε το χωριό το 1881. Για τον λόγο αυτό ονομάστηκε και «Βασιλικό Δάσος». Επίσης οι κορυφές Κρούνες (1.239 μ.), Μοράβα (1.930 μ.) και Χιόλι στα νοτιοδυτικά (1.970μ.). Οι κάτοικοι ασχολούνται κυρίως με την υλοτομία, συνέπεια της ύπαρξης μεγάλων δασών στην περιοχή και τη γεωργοκτηνοτροφία.

## Οικισμοί
Οι πλατείες του χωριού είναι πλακόστρωτες. Γνωστά αρχοντικά σπίτια είναι τα φρούρια των Δημάκη, Νικολάκη Λεβέντη και Κυρνάσιου, στενά συνδεδεμένα με την νεότερη ιστορία του τόπου. Κάηκαν και τα τρία από τους Γερμανούς, μαζί με όλο το χωριό, στις 26 Οκτωβρίου 1943. Σώθηκαν μόνο η εκκλησία του Αγίου Αθανασίου και το μοναστήρι του Αγίου Νικολάου.

## Αξιοθέατα και εκδηλώσεις
Το μοναστήρι του Αγίου Νικολάου Σιαμάδων βρίσκεται στα δεξιά του δρόμου Χάνι Μουργκάνι - Καστανιάς. Σώζεται σήμερα, σε 620 μ. και απόσταση 2 περίπου χλμ. από τον κεντρικό δρόμο, το καθολικό της μονής που κτίστηκε στις αρχές του 19ου αιώνα. Στο χωριό λειτουργεί κοινοτικός ξενώνας, ενώ οι γυναίκες υφαίνουν ακόμη στον αργαλειό. 
Στην Καστανιά παράγονται σε οικιακή βάση μήλα, κάστανα, φασόλια γίγαντες, τυρί φέτα, καθώς και γλυκό σύκο και καρύδι.
Αξιοθέατα του χωριού αποτελούνε οι παραδοσιακές ταβέρνες και καφενεία, η περιοχή Γκούρα, το εκκλησάκι του Αγίου Αθανασίου και η μονή Αγίου Νικολάου Σιαμάδων.

Κοντά στην Καστανιά υπάρχουν οι κορυφές Χιόλι και Μοράβα και ο ποταμός Ασπροπόταμος με την μεγάλη συγκέντρωση πέστροφας.
Στις 26-27 Ιουλίου πραγματοποιείται το πανηγύρι της Αγ. Παρασκευής, ενώ από τις 20 Ιουλίου έως 20 Αυγούστου γίνονται διάφορες πολιτιστικές εκδηλώσεις. Επίσης κάθε χρόνο στις 21 Οκτωβρίου στην θέση «Γκούρα» πραγματοποιείται από τον Μορφωτικό και Ευεργετικό Σύλλογο Καστανιάς «Ο Στίνος»  η γιορτή καστάνου.

## Σημείωση
Στην ίδια Περιφερειακή Ενότητα αλλά στον Δήμο Πύλης υπάρχει ο συνώνυμος οικισμός Καστανέα.

## Πηγές
* 3kala.gr

## Παραπομπές


Καστανια
Κατηγορία:Δήμος Μετεώρων
2365 Ιντερκόσμος

Ο **Ιντερκόσμος (Interkosmos)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του σοβιετικού διεθνούς διαστημικού προγράμματος *[[Ιντερκόσμος]]*.

## Φυσικά χαρακτηριστικά
Τα κυρίως φυσικά χαρακτηριστικά του Ιντερκόσμος είναι άγνωστα. Ο Ιντερκόσμος περιστρέφεται γύρω από τον εαυτό του μία φορά κάθε 6 ώρες 9 λεπτά και 17 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιντερκοσμος
2366 Ααρύν

Ο **Ααρύν (Aaryn)** είναι αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του Ααρύν Μπαλτούτις (*Aaryn G. Baltutis*), ανεψιού του Τόμας.

## Φυσικά χαρακτηριστικά
Τα φυσικά χαρακτηριστικά του Ααρύν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ααρυν
2367 Πράγα

Η **Πράγα (Praha)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1981 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά της από την πρωτεύουσα της Τσεχίας Πράγα.

## Φυσικά χαρακτηριστικά
Τα φυσικά χαρακτηριστικά της Πράγας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πραγα